*Tämä artikkeli käsittelee pikaruokaravintolaketjua. Englannin kielen sana* subway *tarkoittaa myös metroa.*

Subwayn ravintola.
Subway Helsingin yliopiston metroasemalla.
**Subway** on maailman suurin pikaruokaravintolaketju, jonka päätuote on *subit* eli täytetyt leivät asiakkaan valitsemilla täytteillä. Ketju on lähtöisin Yhdysvalloista, mutta toimii nykyisin laajasti eri puolilla maailmaa.

Maat, joissa on Subway-ravintoloita.

Tuotteet
--------

Täytettyjen leipien lisäksi Subwayn tuotevalikoimaan kuuluvat salaatit, wrapit, naposteltavat sekä juomat. Aterian yhteydessä asiakas saa päättää ottaako hän lisukkeeksi keksin, donitsipallot tai perunalastuja.

Vuonna 2020 Irlannin korkein oikeus päätti, että Subwayn "leivät" eivät ole leipää lainkaan, koska ne sisältävät sokeria yli 10 % jauhojen määrästä. Irlannissa peruselintarvikkeet, kuten leipä ovat verovapaita.

### Klassikkosubit

* Italian B.M.T.
* Tonnikala
* Subway Melt
* Spicy Italian

### Muut subit

* American Steakhouse Melt
* Beef Supreme
* Steak & Cheese
* Kalkkuna
* Kinkku
* Kananrinta
* Kana Teriyaki
* Kana Fajita
* Vegan Delite
* Veggie Delite

Historia
--------

17-vuotias Fred DeLuca mietti vuonna 1965 Bridgeportissa Yhdysvalloissa, miten rahoittaisi lääketieteen opintojaan. DeLucan perhetuttu, tohtori Peter Buck neuvoi häntä avaamaan *Submarine sandwich* -ravintolan ja antoi Delucalle tuhannen dollarin sekin alkupääomaksi.

Fred DeLuca avasi ravintolan, jonka nimeksi tuli "Pete's Super Submarines", joka pian muotoutui nykyiseen muotoonsa Subway. Ensimmäisen ravintolan avauduttua ravintoloita ryhdyttiin avaamaan ympäri Connecticutin osavaltiota. Tavoitteena oli avata 32 uutta ravintolaa kymmenen vuoden aikana. Vuonna 1974 syntyi idea franchising-periaatteesta.

Franchising-konseptin käyttöönoton jälkeen ketju alkoi kasvaa voimakkaasti. Vuosina 1974–1984 avautui 600 uutta ravintolaa, vuonna 1987 ravintoloita oli jo yli tuhat. Nykyisin ravintoloita on 102 maassa noin 40 000*milloin?*. Vuosittain Subway avaa ympäri maailmaa yli 2 000 uutta ravintolaa. Subwayn oman ilmoituksen mukaan ketjulla on Yhdysvalloissa, Kanadassa ja Australiassa enemmän ravintoloita kuin esimerkiksi McDonald'silla.

Subway julkaisi vuoden 2017 alussa mobiilisovelluksen Androidille sekä iOS:lle.*lähde?*

Elokuussa 2023 Subway myytiin kolmen ostajaehdokkaan tarjouskilpailun perusteella Roark Capital -pääomasijoitusyhtiölle runsaan 9 miljardin Yhdysvaltain dollarin hinnalla.

Vuonna 2022 Subway toi valikoimiin myös vakioresepteillä koottavat Signature Series -voileivät, joita ostaessa asiakkaan ei tarvitse vastailla kysymyksiin ja palvelu on nopeampaa hampurilaisravintoloiden tapaan. Keväällä 2024 konseptimuutos tehtiin myös Suomessa.

Subway Suomessa
---------------

Suomeen Subway tuli heinäkuussa 2000, kun Helsingin Annankadun ravintola avautui. Suomen sadas Subway-ravintola avattiin lokakuun lopussa 2012 Kuopion Päivärannan K-Citymarketin yhteyteen. Taloustutkimuksen tekemässä tutkimuksessa Subway on ollut useina vuosina paras pikaruokaketju. Vuonna 2014 Subway oli Suomen kolmanneksi suurin pikaruokaketju Hesburgerin ja Kotipizzan jälkeen.

Kuvia Subwayn tuotteista
------------------------

* KinkkuKinkku
* Spicy Italian*Spicy Italian*
* Subway Club*Subway Club*
* Pizza Sub Hongkongissa*Pizza Sub* Hongkongissa

Lähteet
-------

1. ↑  Explore Our World Subway.  Arkistoitu 30.12.2015. Viitattu 20.10.2015. (englanniksi)
2. ↑  Subway rynni McDonald'sin ohi ykköseksi *MTV.fi*.  8.3.2011.  Arkistoitu 7.10.2016. Viitattu 17.10.2016.
3. ↑  Subwayn tuotteet *subway.fi*.
4. ↑  Irish Court Says Subway Bread Is Too Sugary to Be Called 'Bread'  30.9.2020. Food & Wine.
5. 1 2  Subway.fi: Historia
6. ↑  Güven, Saara: Subwayn kauppa sai vihdoin päätöksen.  *Ilta-Sanomat*, 24.8.2023. Artikkelin verkkoversio. Viitattu 6.3.2024.
7. ↑  Miller, Bob: Subway Unveils New Subway Series Featuring A Lineup Of 12 All-New Signature Sandwiches *Chewboom*.  5.7.2022. Viitattu 6.3.2024.
8. ↑  Mustonen, Ella: Subwayn konsepti uusiksi.  *IS Taloussanomat*, 6.3.2024. Artikkelin verkkoversio. Viitattu 6.3.2024.
9. ↑  Subway® -ravintolat Suomessa *Subway Suomi*. Viitattu 28.11.2017.
10. ↑  Koskinen, Jerri: Suomen sadas Subway Kuopioon *Savon Sanomat*.  29.10.2012.  Arkistoitu 21.2.2015. Viitattu 1.11.2012.
11. ↑  Paljakka, Eeva: Suomen paras pikaruokaketju on sama jo kahdeksatta kertaa *Iltalehti*.  23.12.2015. Viitattu 28.11.2017.
12. ↑  SUBWAY® oli Suomen paras pikaruokaketju\* 2010 *Mynewsdesk*.  22.12.2010.  Arkistoitu 1.12.2017. Viitattu 28.11.2017.
13. ↑  Yrittäjäsanomat: Suomen suurin pikaruokaketju on... *Ilta-Sanomat*. Viitattu 19.2.2018.

Aiheesta muualla
----------------

* Subway
* Subway Finland
* Harwell, Drew: The rise and fall of Subway, the world’s biggest food chain Washington Post. 30.5.2015.